# จุดผ่านแดนถาวรบ้านแหลม
จุดผ่านแดนถาวรบ้านแหลมสำนักสวัสดิภาพการขนส่งทางบก กรมขนส่งทางบก. คู่มือผู้ประกอบการขนส่ง และ พนักงานขับรถขนส่ง รองรับประชาคมเศรษฐกิจอาเซียน AEC. (dlt.go.th) เป็น 1 ใน 5 จุดผ่านแดนระหว่างประเทศไทยกับประเทศกัมพูชาภายในพื้นที่จังหวัดจันทบุรี ตั้งอยู่ในพื้นที่หมู่ที่ 4 ตำบลเทพนิมิต อำเภอโป่งน้ำร้อน จังหวัดจันทบุรี โดยมีคลองด่านเป็นเส้นแบ่งเขตแดนตามธรรมชาติ ตั้งอยู่ตรงข้ามกับบ้านตวง อำเภอกร็อมเรียง จังหวัดพระตะบอง ประเทศกัมพูชา

 ประวัติ 
จุดผ่านแดนถาวรบ้านแหลม แต่เดิมมีสถานะเป็นจุดผ่อนปรนทางการค้าบ้านแหลม และได้เปิดเป็นจุดผ่านแดนในปี พ.ศ. 2540 ให้ประชาชนทั้งสองประเทศสามารถข้ามไปมาเพื่อทำการค้าและสัญจรอย่างเป็นทางการอำพา แก้วกำกง. (2557).  ชุมชนชายแดนไทย-กัมพูชาด้านจันทบุรีกับการพัฒนาในกระแสการเตรียมความพร้อมสู่ประชาคมเศรษฐกิจอาเซียน. วารสารวิทยาลัยพาณิชยศษสตร์บูรพาปริทัศน์ ปีที่ 9 ฉบับที่ 2 กรกฎาคม-ธันวาคม 2557, หน้า 13 และได้รับการยกฐานะขึ้นเป็นจุดผ่านแดนถาวรในปี พ.ศ. 2546

 การผ่านแดน 
จุดผ่านแดนถาวรบ้านแหลมเปิดทำการตั้งแต่เวลา 06.00–22.00 น.ตารางจุดผ่านแดนทั่วประเทศ 19 มี.ค. 2561 (ด้านกัมพูชา)  สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)

 กิจกรรม 
จุดผ่านแดนถาวรบ้านแหลม มีตลาดการค้าชายแดนไทย–กัมพูชาเปิดดำเนินการอยู่ในพื้นที่ฝั่งไทยโดยใช้การสื่อสารแบบสองภาษา คือภาษาไทยและภาษาเขมร เป็นตลาดการค้าชายแดนที่มีขนาดใหญ่ที่สุดในจังหวัดจันทบุรี ประกอบไปด้วยสินค้าต่าง ๆ มีผักสด ผลไม้สด สินค้าแปรรูปต่าง ๆ สินค้าอุปโภค บริโภค เครื่องประดับ และเครื่องนุ่งห่มเป็นอาทิ ผลไม้สดจะเป็นที่นิยมตามฤดูกาลของผลไม้ชนิดนั้น ๆ นอกจากนี้ยังมีบ่อนกาสิโนอยู่ในฝั่งกัมพูชาใกล้เคียงกับจุดผ่านแดน

นอกจากนี้จุดผ่านแดนถาวรบ้านแหลม ในปี พ.ศ. 2540 หลังจากเปิดเป็นจุดผ่อนปรนในครั้งแรก ใช้เป็นรูปแบบในการศึกษาการเปิดขยายเวลาให้แรงงานจากประเทศกัมพูชาข้ามเข้ามาทำงานในพื้นที่จังหวัดจันทบุรี โดยห้ามข้ามออกไปจังหวัดอื่น และต้องมารายงานตัวทุก 90 วัน ซึ่งแต่เดิมสามารถข้ามเข้ามาทำงานได้แค่ 7 วัน โดยเรียกว่า "โป่งน้ำร้อนโมเดล"ข่าวตัด รอบรู้เศรษฐกิจ ตามติดตลาดโลก โดยกรมส่งเสริมการค้าระหว่างประเทศ: 'จันทบุรี' จุดเชื่อมต่อกัมพูชา หนุนค้าชายแดน-แรงงานข้ามชาติ , หนังสือพิมพ์ประชาชาติธุรกิจ ปีที่ 38 ฉบับที่ 4810 (4010) วันที่ 15-17 กุมภาพันธ์ พ.ศ. 2559 หน้า 12

 ด่านศุลกากร 
ด่านพรมแดนบ้านแหลมอยู่ในความดูแลของด่านศุลกากรจันทบุรี ตั้งอยู่ที่หมู่ที่ 4 ตำบลเทพนิมิตร อำเภอโป่งน้ำร้อน จังหวัดจันทบุรี ตั้งอยู่ตรงข้ามกับบ้านตวง อำเภอกร็อมเรียง จังหวัดพระตะบอง ประเทศกัมพูชา อยู่ห่างจากที่ทำการด่านศุลกากรจันทบุรีประมาณ 60 กิโลเมตร โดยเปิดทำการทุกวัน ระหว่างเวลา 06.00–22.00 น.

 ด่านตรวจคนเข้าเมือง 
thumb|อาคารจุดตรวจผ่านแดนถาวรบ้านแหลม ของตำรวจตรวจคนเข้าเมืองในปี พ.ศ. 2553
จุดตรวจผ่านแดนถาวรบ้านแหลมอยู่ภายใต้การดูแลและรับผิดชอบของตรวจคนเข้าเมืองจังหวัดจันทบุรี

 การเดินทาง 
จุดผ่านแดนถาวรบ้านแหลม สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา

 เส้นทาง 
จากกรุงเทพมหานคร สามารถเดินทางมายังจังหวัดจันทบุรีด้วยถนนสุขุมวิท จากนั้นแยกออกทางซ้ายเข้าสู่ทางหลวงแผ่นดินหมายเลข 317 (จันทบุรี–สระแก้ว) ขึ้นไปทางจังหวัดสระแก้ว และเลี้ยวขวาที่ทางหลวงแผ่นดินหมายเลข 3210 (พังงอน–จางวาง) สุดเส้นทางเลี้ยวขวาบนทางหลวงแผ่นดินหมายเลข 3193 และเลี้ยวซ้ายเข้าสู่ทางหลวงชนบท จบ.4033 จะนำไปสุดเส้นทางที่จุดผ่านแดนถาวรบ้านแหลม

 ขนส่งสาธารณะ 
ระบบขนส่งสาธารณะสำหรับเดินทางมายังจุดผ่านแดนถาวรบ้านแหลม ประกอบไปด้วย

 รถตู้จันทบุรี–บ้านแหลม ต้นเส้นทางอยู่ตรงข้ามห้างสรรพสินค้าโรบินสัน จันทบุรี เดินรถตั้งแต่เวลา 08.00–19.30 น.
 รถตู้พัทยา–บ้านแหลม ต้นเส้นทางอยู่บริเวณสะพานลอย ฝั่งเดียวกับบิ๊กซีพัทยา เดินรถตั้งแต่เวลา 04.00 น.